আজ বিকেলে ‘ডেল’ এ্যালামনাই সোসাইটি প্রিমিয়ার বিশ্ববিদ্যালয়ের উদ্যোগে ইংরেজী বিভাগের ক্যাম্পাসে অনুষ্ঠিত এই প্রকাশনা অনুষ্ঠানে প্রধান অতিথির ভাষণে তিনি এ কথা বলেন। তিনি আরো বলেন, টুম্পা ছিল শুধু প্রিমিয়ার বিশ্ববিদ্যালয় নয়, এই বাংলাদেশের অসীম সম্ভাবনাময়ী ছাত্রী। তার মেধা, প্রজ্ঞা, সংস্কৃতিবোধ, মানবপ্রেম আমাকে মুগ্ধ করেছিল। আমি জানতাম না সে মেয়র মহিউদ্দিন চৌধুরীর মেয়ে। যখন জেনেছিলাম তখন তার বাবা কারাগারে। এই মেয়েটি তার পিতার পরিচয়ে কখনো আমাদের কাছে অন্যায় আবদার করেনি। বরং তার অসচ্ছ্বল সহপাঠীদের জন্যই সে কিছু ছাড় দেয়ার অনুরোধ জানিয়েছিল। আমি টুম্পাকে দেখে বারবার অনুভব করেছি কোন কোন মানুষের এমন কিছু গুণ থাকে যা আকাশ ছোঁয়া। সে শুধু মেধাবী ছাত্রীই নয় বির্তক, আবৃত্তি, অভিনয় ও উপস্থাপনায় অনন্য এক বহুমাত্রিক প্রতিভা।